29/05/2014 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Normas de cobranza en período voluntario extraordinario do padrón de recollida de lixo do concello de Neda. Campaña do primeiro semestre do exercicio 2014.

PRIMEIRA. CONCEPTOS.- As débedas que se recadarán son as de notificación colectiva por padrón e cobro periódico por recibo do padrón de recollida de lixo do Concello de Neda (primeira cota do exercicio 2014. SEGUNDA. PERÍODO VOLUNTARIO.- O prazo de ingreso voluntario será do 30 de maio ao 31 de xullo, ambos inclusive. TERCEIRA. FORMAS E LUGARES DE INGRESO.- O ingreso poderá realizarse na caixa de calquera das entidades colaboradoras que se indican de seguido, ou tamén en caixeiro automático ou por internet (se a entidade colaboradora elixida dispón deses servizos). As entidades colaboradoras deberán aceptar e facilitar o pago cando se lle solicite no seu horario normal de atención ao público. As entidades financeiras autorizadas a colaborar co Servizo de Recadación son as seguintes: BANCO BILBAO VIZCAYA ARGENTARIA BANCO SANTANDER/BANESTO BANCO ETCHEVERRÍA CAIXABANK BANCO POPULAR ESPAÑOL/BANCO PASTOR NOVA GALICIA BANCO BANCO SABADEL/GALLEGO CUARTA. DOMICILIACIÓN.- Para a súa maior comodidade, recoméndase aos contribuíntes domiciliar para anos sucesivos o ingreso das súas débedas tributarias en entidades financeiras, conforme co establecido na Resolución da Presidencia da Deputación núm.15719/2012, do 1 de outubro. QUINTA. ENVÍO DOS DOCUMENTOS DE INGRESO.- Os documentos de ingreso dos recibos non domiciliados en entidades financeiras enviaranse por correo postal ordinario ao domicilio único de cada contribuínte. Este envío non ten carácter de notificación. A non recepción dos documentos de ingreso no domicilio do contribuínte non exime a este da súa obriga de pago. Se algún contribuínte non recibe no seu domicilio algún dos documentos de ingreso que precisa poderá solicitalo a calquera das oficinas de información tributaria que se relacionan no Anexo. Dende o día 21 de xullo inclusive non se enviarán novos documentos de ingreso por correo postal. SEXTA.- REFERENCIAS DE COBRO.- Os documentos de ingreso inclúen dúas referencias de cobro, con importes diferentes: · A primeira é válida ata o día 31 de xullo, e o importe que ten asociado é o principal da débeda, sen recarga de ningún tipo. · A segunda é válida do 1 ao 15 de agosto, e o importe que ten asociado inclúe o principal da débeda e a recarga executiva do 5%. Pasada a data de caducidade da segunda referencia xa non se poderán utilizar estes documentos para realizar o ingreso da débeda, polo que deberán solicitarse outros ás oficinas de información tributaria que se relacionan no Anexo. SÉTIMA. CARGOS DE DOMICILIACIÓNS.- Os recibos que figuren correctamente domiciliados faranse chegar ás respectivas entidades financeiras para que sexan cargados nas contas dos seus clientes o día 30 de xuño. O prazo para a devolución de cargos pecharase o día 25 de agosto; pasada esta data, as entidades financeiras xa non poderán aceptar devolucións, polo que os contribuíntes deberán dirixir á Deputación a correspondente solicitude de devolución de ingresos indebidos, que será tramitada segundo o establecido na normativa tributaria. OITAVA. ADVERTENCIA LEGAL.- O vencemento do prazo de ingreso en período voluntario sen que se teña satisfeita a débeda determinará o inicio do procedemento de prema e a esixencia da recarga e dos xuros de mora que en cada momento correspondan. Tamén se liquidarán e esixirán ao debedor as custas regulamentarias orixinadas no dito procedemento. A Coruña, 23 de maio de 2014 A vicetesoureira Ana María Fernández Rodríguez OFICINAS DE INFORMACIÓN E HORARIO DE ATENCIÓN AO PÚBLICO: